open-index/open-wikipedia-markdown huggingface dataset:
Gary Hogan

**Gary Hogan** (født 5. januar 1983 i Dublin) er en irsk tidligere fotballkeeper og nåværende fotballtrener for IL Stjørdals-Blink.

Hogan har tidligere spilt for Dublin City FC. Han dro deretter til Norge og Steinkjer, og var delaktig i at klubben reddet plassen i 2. divisjon i 2008. I 2009 spilte han for Skeid Fotball, men han returnerte til Steinkjer foran 2010-sesongenpå grunn av økonomiske problemer i Skeid. 

På slutten av 2010-sesongen ble han lånt ut Alta i førstedivisjon. Hogan spilte de to siste kampene i sesongen for Alta, på grunn av skade på målvaktene Faris Efendic og Samuel Dirscher. Hogan ble den 25. april 2012 lånt ut i tre måneder til HamKam på grunn av at begge deres keepere (Ivar Rønningen og Dyre Ekeberg Schjerve) var skadet. Låneoppholdet ble forlenget i siste liten, da Rønningen på nytt ble skadet.
 Totalt spilte Hogan 14 seriekamper for Hamarkameratene før han etter 2012-sesongen meldte overgang til den estlandske klubben Tallinna Kalev.

Den 2. august 2015 debuterte Hogan for Ullern IF i 2. Divisjon. Her skal han spille og drive keeperakademi.

I desember 2015 ble Hogan presentert som hovedtrener for IL Stjørdals-Blink sammen med Tom Dent.

## Referanser


## Eksterne lenker
*
Marie Under

**Marie Under** (født 27. mars 1883 i Tallinn, død 25. september 1980 i Stockholm) var en estisk lyriker. Hun var en av stifterne av Estisk forfatterforening i 1922. 

## Biografi
Marie Under gikk på tysk privatskole og skrev sine første dikt på tysk mens hun jobbet i en bokhandel. 19 år gammel giftet hun seg med den estiske bokholderen Carl Hacker og flyttet til Moskva, hvor de fikk to barn. Men hun ble forelsket i den estiske kunstneren Ants Laikmaa og han overtalte henne til å oversette diktene til estisk og sendte dem til flere aviser. I 1906 flyttet hun tilbake til Tallinn, hvor hun i 1913 møtte Arthur Adson, som ble hennes sekretær og samlet hennes første dikt for utgivelse. I 1924 skilte hun seg fra Hacker og giftet seg med Adson. 

Allerede da hun gav ut sin første diktsamling, *Sonetter* i 1917, ble hun anerkjent som forfatter. Hennes debututgivelse er sentrallyrisk og preget av tysk ekspresjonisme. Senere behandlet hun sosiale og filosofiske problemer. I 1942 kom samlingen *Med sørgende munn* som avseiler Estlands tragiske skjebne under andre verdenskrig. 

Fra 1944 bodde hun i Sverige. Familien tilbrakte nesten et år i flyktningleir, før de i 1945 flyttet til Mälarhöjden og bosatte seg der. Utgivelser derfra viser både ensomhetsfølelse og hjemlengsel. Et utvalg av hennes dikt kom på svensk i 1963 med tittelen *Vigilia*

## Bibliografi
* *Sonetter* 1917
* *Stemmen fra skyggen* 1927
* *Lykkeformørkelse* 1929
* *Under åpen himmel* 1930
* *En sten fra hjertet* 1935
* *Med sørgende munn* 1942
* *Glør i asken* 1954 
* *I grenseland* 1963

## Referanser


## Kilder
* *Agder leser baltisk – Et møte med den baltiske litteraturen 2009* side 47: Marie Under

## Eksterne lenker
* Estonian Literary Magazine (på engelsk) har flere artikler hvor Under er omtalt 
* Marie Under i bilder
Fjellflatvikler

**Fjellflatvikler** (*Acleris implexana*) er en sommerfugl som tilhører familien viklere (Tortricidae).

## Utseende
En middelsstor til nokså stor (vingespenn 17 – 20&nbsp;mm), gråspraglete vikler. Forvingen er temmelig avrundet, jevnbred, lyst gråspraglete med et stort, trekantet, rødbrunt område ved framkanten. Bakvingen er lyst gråbrun.

## Levevis
Arten har larver som lever mellom sammenspunne blader av dvergbjørk (*Betula nana*) og vier-arter (*Salix* spp.).

## Utbredelse
Den er utbredt i Fennoskandia, det nordvestlige Russland og i Nord-Amerika. I Norge er det spredte funn i innlandet fra Telemark i sør til Finnmark i nord.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: Acleris implexana  (Insecta: Lepidoptera: Tortricidae)
* Fauna Europaea Web Service, utbredelsesdatabase for europeiske dyr: Fauna Europaea : Taxon Details

## Eksterne lenker
*
Strange Brew: The Very Best of Cream

***Strange Brew: The Very Best of Cream*** er et samlealbum av Cream gitt ut i 1983.

Mens *[[The Very Best of Cream]]* er et mer fullstendig samlealbum, fokuserer dette albumet mer på bandets singler.

## CD sporliste
(**Note:** Spor 6 og 11 er utelatt fra enkelte vinyl LP-versjoner og kassettutgivelser – de finnes på RSD5021 i Storbritannia)

# «Badge»  (Clapton, Harrison) – 2:46
# «Sunshine of Your Love»  (Bruce, Clapton, Brown) – 4:10
# «Crossroads»  (Johnson, arr. Clapton) – 4:14
# «White Room»  (Bruce, Brown) – 4:58
# «Born Under a Bad Sign»  (Jones, Bell) – 3:13
# «SWLABR»  (Bruce, Brown) – 2:34
# «Strange Brew»  (Clapton, Pappalardi, Collins) – 2:48
# «Anyone For Tennis? (The Savage Seven Theme)» (Clapton, Sharp) – 2:38
# «I Feel Free»  (Bruce, Brown) – 2:54
# «Politician»  (Bruce, Brown) – 4:12
# «Tales of Brave Ulysses»   (Clapton, Sharp) – 2:49
# «Spoonful»  (Dixon) – 6:30

### Spornotater

 Spor 9 & 12 originalt utgitt på ***[[Fresh Cream]]''' (1966)''<br />
 Spor 2, 6, 7 & 11 originalt utgitt på ***Disraeli Gears** (1967)''<br />
 Spor 3, 4, 5 & 10 originalt utgitt på ***[[Wheels of Fire]]*' (1968)*<br />
 Spor 1 originalt utgitt på ***[[Goodbye]]** (1969)*<br />
 Spor 8 originalt utgitt som single (1968)*
Marius Pierau

**Marius Pierau** (født 1. april 1990) er en norsk fotballspiller som spiller på midtbanen til Kongsvinger. Han har tidligere spilt for Skeids junior- og A-lag. Pierau har tidligere vært på utlån hos Lillestrøm SKs andrelag.

## Eksterne lenker
* Profil på skeid.no
Adnan Haidar

**Adnan Haidar** (arabisk: عدنان حيدر‎, født 3. august 1989 i Drammen) er en norskfødt libanesisk fotballspiller fra Mortensrud i Oslo.

Han var i sesongen 2009 på utlån til Skeid fra Vålerenga. Før 2012-sesongen gikk han gratis fra Vålerenga til Stabæk etter å ha takket nei til prøvespill for Burnley FC i England. Fra 2014 til 2015 spilte han for Bryne. Den 23. mars 2015 meldte han overgang til Hamarkameratene hvor han skrev under på en kontrakt ut 2015-sesongen. I slutten av februar 2016 meldte Haidar og lagkamerat Bajram Ajeti overgang fra Hamarkameratene til Moss Fotballklubb.
Den 16. oktober 2012 fikk Haidar sin landslagsdebut for Libanons herrelandslag.

## Meritter
;Vålerenga
* NM i fotball (1): 2008

## Referanser


## Eksterne lenker
* 
* Spilleprofil hos Altomfotball.no 
* Profil på vif-fotball.no
Eikeflatvikler

**Eikeflatvikler** (*Acleris ferrugana*) er en sommerfugl som tilhører familien viklere (Tortricidae).

## Utseende
En middelsstor (vingespenn 14–18&nbsp;mm), gulbrun vikler. Arten er svært variabel i fargen og kan være vanskelig å skille fra bjørkeflatvikler (*Acleris notana*), som også varierer mye. For sikker bestemming av disse to artene er det gjerne nødvendig å dissekere ut kjønnsorganene, men ofte kan eikeflatvikleren kjennes på at den har en liten kvast av svarte skjell i ca. en fjerdedel ut i forvingen. Forvingen har også ofte et brunt siksak-tverrbånd på midten.

## Levevis
Larvene utvikler seg mellom sammenspundne blader av eik (*Quercus* spp.) og bøk (*Fagus sylvatica*). De voksne sommerfuglene flyr i september-oktober og igjen om våren etter å ha overvintret.

## Utbredelse
Arten er utbredt over det meste av Europa, unntatt lengst i nord og sørøst. I Norge er den funnet nord til Hordaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_ferrugana.html
* *Acleris ferrugana* på UK moths: https://web.archive.org/web/20071031062026/http://www.ukmoths.org.uk/show.php?bf=1044
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365099
## Eksterne lenker
*
Hvit flatvikler

**Hvit flatvikler** (*Acleris logiana*) er en sommerfugl som tilhører familien viklere (Tortricidae).

## Utseende
En middelsstor til ganske stor (vingespenn 18-22 millimeter) vikler. Forvingene er lysgrå til nesten snøhvite med noen mørkere flekker og mer eller mindre tydelige, lysbrune skråbånd.

## Levevis
Larvene lever mellom sammenspundne blader av bjørk. De voksne sommerfuglene overvintrer og kan være på vingene mellom september og april.

## Utbredelse
Arten er utbredt i Europa, unntatt lengst i nord og sørøst, og også i det nordlige Asia og Nord-Amerika. I Norge er den funnet nord til Møre og Romsdal.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_logiana.html
* *Acleris logiana* på UK moths: https://web.archive.org/web/20071030215502/http://www.ukmoths.org.uk/show.php?bf=1051
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365116

## Eksterne lenker
*
Mesut Can

**Mesut Can** (født 1991) er en norsk fotballspiller som spiller for .

Han er av kurdisk opprinnelse. 

Han ble hentet opp til A-laget fra Skeids juniorlag foran 2008-sesongen.

Can var i 2008-sesongen på utlån til Groruddalen Ballklubb. Overgangen til Grorud ble gjort permanent.

Can ble kåret til Årets spiller sesongen 2016 hvor han scoret 19 mål og hadde 11 målgivende. Han ble også klubbens toppscorer.

## Referanser


## Eksterne lenker
* 
* Profil på skeid.no
Bjørkeflatvikler

**Bjørkeflatvikler** (*Acleris notana*) er en sommerfugl som tilhører familien viklere (Tortricidae).

## Utseende
En middelsstor (vingespenn 14-19 millimeter), gulbrun vikler. Arten er svært variabel i fargen og kan være ganske vanskelig å skille fra eikeflatvikler (*Acleris ferrugana*), som også varierer mye. Forvingen er jevnbred, ytterkanten er litt innbuktet bak spissen slik at den blir en tanke sigdformet. Grunnfargen er gjerne lys gulbrun. Midt på ved framkanten er det gjerne tre svarte eller mørkbrune flekker, disse kan være sammenvokst til en V-formet tegning. Bakvingen er hvit meg grå pudring på årene.

## Levevis
Larvene utvikler seg på bjørk (*Betula* spp.), enten inne i et sammenbrettet blad eller mellom to sammenspundne, holdt sammen med silke. De voksne sommerfuglene flyr gjerne i oktober, og igjen etter overvintring om våren.

## Utbredelse
Arten er utbredt over praktisk talt hele Europa og også i det nordlige Asia og Nord-Amerika. I Norge finnes den trolig over hele landet.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_notana.html
* *Acleris notana* på UK moths: https://web.archive.org/web/20071031064058/http://www.ukmoths.org.uk/show.php?bf=1045
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365108

## Eksterne lenker
*
Franklin Opuama

**Franklin Opuama** (født 8. mai 1987 i Nigeria) er en nigeriansk fotballspiller som spiller back og ving for Skeid. Han kom til Skeid fra Oslo City foran 2009-sesongen. 

## Eksterne lenker
* Profil på skeid.no
Lys ospeflatvikler

**Stor ospeflatvikler** (*Acleris roscidana*) er en sommerfugl som tilhører familien viklere (Tortricidae).

## Utseende
En stor (vingespenn 26–28&nbsp;mm), gråspraglete vikler. Forvingen er jevnbred, mørk gråaktig spraglete med noen mørkere flekker. Bakvingen er lyst gråbrun, mørkere langs kanten, med tallrike, gråbrune tverrflekker.

## Levevis
Larven lever mellom to sammenspundne blader av osp.

## Utbredelse
Arten er utbredt i Mellom- og Nord-Europa, men mangler i Storbritannia. I Norge er den bare funnet langs kysten vestover til Vest-Agder.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_roscidana.html
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365118

## Eksterne lenker
*
Sannikov Land

**Sannikov Land** (russisk Земля Санникова) var en fantomøy i Nordishavet. Myten om øya oppstod i Russland på 1800-tallet.

Jakov Sannikov og Matvej Gedensjhtrom hevdet å ha sett øya under kartleggingsekspedisjonen sin til Nysibirøyene i 1809-1810. Jakov Sannikov var den første som rapporterte å ha sett «ukjent land» nord for Kotelnyjøya i 1811 (derfor «Sannikov Land»).

I 1886 rapporterte den russiske oppdageren baron Eduard Toll om at han hadde sett land i det fjerne under en ekspedisjon til Nysibirøyene. I august 1901 satte han ut på en ny ekspedisjon, *Den russiske polekspedisjonen*, med det russiske polarskipet «Zarja» over Laptevhavet for å finne det sagnomsuste Sannikov Land, men ble raskt blokkert av pakkis ved Nysibirøyene. I 1902 gjorde Eduard Toll og tre av mannskapet fra Zarja forsøk på å nå Sannikov Land nord for De Long-øyene til fots mens Zarja lå fanget i isen. De fant ikke øya og forsvant sporløst i november 1902 da de reiste sørover fra Bennettøya på løse isflak. 

På første halvdelen av 1900-tallet ble det klart at det ikke fantes noe Sannikov Land. 

På bakgrunn av det solide arbeidet Sannikov ellers gjorde, og fordi det ligger grunne sandbanker der øya visstnok ble observert, mener noen historikere og geografer at øya virkelig eksisterte, men ble ødelagt av erosjon og ble til en undersjøisk sandbanke som flere andre øyer i området. Denne prosessen er observert med flere øyer i Nysibirøyene, som for eksempel Semjonovskij som forsvant på 1950- eller 1960-tallet. Andre igjen mener at Sannikov Land kan ha vært en luftspeiling, som en ofte kan se i arktiske strøk, av Bennettøya. Andre igjen regner Sannikov Land som en form for pseudohistorie. 

## Sannikov Land

Sagnet om Sannikov Land kan ha vært opphavet til adventurespillet *[[Syberia]]*

Den russiske geologen og science fiction-forfatteren Vladimir Obrutsjev skrev en fiktiv fortelling om øya i romanen *The Sannikov Land* (1926). 

I 1973 ble en science fiction-film kalt *Zemlya Sannikova* (; ) gitt ut i Sovjetunionen.

## Referanser
Faysal Mohamed Ahmed

**Faysal Mohamed Ahmed** (født 17. april 1988) er en norsk fotballtrener og tidligere fotballspiller.

Han har en fortid som spiller for Skeids juniorlag, men spilte A-lagsfotball i Groruddalen Ballklubb fram til sommeren 2008, da han ble hentet tilbake til Skeid og spilte for klubben i Adeccoligaen. Kort tid etter gikk han til Oslo City. Høsten 2011 ble han hentet til Hødd på en korttids kontrakt.

## Referanser


## Eksterne lenker
* 
* Profil på Hødds nettsider.
Grønn flatvikler

**Grønn flatvikler** (*Acleris literana*) er en sommerfugl som tilhører familien viklere (Tortricidae).

## Utseende
En ganske stor vikler (vingespenn 18-22 millimeter). Forvingene er jevnbrede og nokså smale, på farge er dee blekgrønne med variable, svarte tegninger, dette gir arten en utmerket kamuflasje mot lavkledte grener.

## Levevis
Den er knyttet til eik og finnes i eikeskoger. Larven utvikler seg mellom to sammenspundne eikeblader. De voksne sommerfuglene flyr om høsten og igjen etter overvintring i april-mai.

## Utbredelse
Den er utbredt i Europa, unntatt lengst i nord. I Norge er den funnet langs kysten vest til Vest-Agder.


Britishentomologyvolume6Plate440.jpg|illustrasjon fra British Entomology av John Curtis
Acleris literana-o.jpg


## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: Acleris literana  (Insecta: Lepidoptera: Tortricidae)
* *Acleris literana* på UK moths: Acleris literana - UKMoths
* Fauna Europaea Web Service, utbredelsesdatabase for europeiske dyr: Fauna Europaea : Taxon Details
## Eksterne lenker
*
CAC 40

**CAC 40** som har sitt navn fra Parisbørsens tidligere handelssystem **[[Cotation Assistée en Continu]]**, er en benchmark fransk aksjeindeks. Indeksen representerer et kapitaliserings-vektet mål for de 40 mest signifikante verdier for de 100 høyest market caps på Euronext Paris. Det er en av de nasjonale hovedindekser for den pan-Europeiske aksjebørsgruppen Euronext ved siden av Brussel' BEL20, Lisbons PSI-20 og Amsterdams AEX.

## Selskaper i CAC 40
CAC 40 per 27. november 2022.

 - Vektinger per 27. november 2022.

## Referanser

## Eksterne lenker
*
Rustflatvikler

**Rustflatvikler** (*Acleris rufana*) er en sommerfugl som tilhører familien viklere (Tortricidae).

## Utseende
En ganske stor (vingespenn 17-24 millimeter), brunlig vikler. Forvingen er jevnbred, noe tilspisset ytterst, vanligvis ensfarget gulbrun eller rødbrun. Bakvingen er perleaktig lyst gråbrun.

## Levevis
Larven kan utvikle seg på mange ulike busker, hyppigst på pors men også blant annet på bringebær, selje og osp. Larven lever inne i et sammenspunnet blad og forpupper seg også der. De voksne sommerfuglene flyr på ettersommeren og høsten.

## Utbredelse
Arten er utbredt i Europa, unntatt lengst i sørøst og nordøst, og i det nordlige Asia. I Norge er den funnet på Østlandet og i Rogaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_rufana.html
* *Acleris rufana* på UK moths: https://web.archive.org/web/20071107225726/http://www.ukmoths.org.uk/show.php?bf=1057
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365124 
## Eksterne lenker
*
Punktflatvikler

**Punktflatvikler** (*Acleris lipsiana*) er en sommerfugl som tilhører familien viklere (Tortricidae).

## Utseende
En ganske stor (vingespenn 17–24 millimeter), gråbrun vikler. Forvingene er avrundede, vanligvis ensfarget brungrå med spredte, små, svarte flekker. Bakvingene er blekgrå med litt perlemorsaktig glans.

## Levevis
Larven lever mellom sammenspundne blader av blant annet blåbær, pors, blokkebær og  bringebær. Arten finnes helst på heier og de voksne sommerfuglene flyr om høsten, noen kan overvintre og fly igjen tidlig på våren.

## Utbredelse
Den er utbredt i Europa, unntatt lengst i sørøst, og i det nordlige Asia. I Norge finnes den nord til Sør-Trøndelag.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_lipsiana.html
* *Acleris lipsiana* på UK moths: https://web.archive.org/web/20071018201400/http://ukmoths.org.uk/show.php?bf=1056
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365123 

## Eksterne lenker
*
Mandora

**Mandora** (fransk *Mandore luthée*) er en betegnelse som brukes om en rekke forskjellige historiske luttinstrumenter.

I renessansetiden var «mandora» navnet på en liten fire- eller femkors lutt som kan ha vært forløperen til mandolinen, mens det i overgangen til rokokkoen var betegnelsen på en sekskors lutt, i sjeldne tilfeller med to eller tre ytterlige basskor. Mensuren var ca. 70&nbsp;cm, stemmingen var:
:*F – G – c – f – a – d' * eller *G – A – d – g – h – e' *
Førstnevnte ble i Böhmen også kalt *calichon* eller *galichon*.

Kort før år 1800 skjedde det en gjensidig utveksling mellom mandora og gitar. Gitaren, som fram til da var blitt stemt som en fem-strengs barokkgitar i *reentrant tuning*: *e' – h – g – d' – a*, overtok mandoraens stemming og den sjette strengen, mens mandoraen på sin side overtok gitarens enkeltstrenger i stedet for de tidligere strengekorene. Et senere trinn i denne utviklingen av mandoraen er den såkalte gitarlutten.

Mandoramusikk ble notert i tabulatur.

## Komponister
* For renessanse-mandora: Martin Agricola, *Pierre Brunet*, Adrian Le Roy, *Ottomar Luscinius*, Sebastian Virdung og andre.
* For rokokko-mandora: Johann Georg Albrechtsberger, *Antonio Brescianello* Schiffelholz og andre.

## Litteratur
* Ernst Gottlieb Baron: *Historisch-theoretisch und practische Untersuchung des Instruments der Lauten*; Nürnberg, 1727
* Dieter Kirsch: *Die Mandora in Österreich zur Bestimmung eines Lautentyps des 18. Jahrhunderts*. Vom Pasqualatihaus 4&nbsp;(1994), S.&nbsp;63–81
* Josef Klima: *Gitarre und Mandora, die Lauteninstrumente der Volksmusik*. ÖMz 18&nbsp;(1963), S.&nbsp;72–7?
* Rudolf Lück: *Zur Geschichte der Basslauten-Instrumente Colascione und Calichon*. DJbM 5&nbsp;(1960), S.&nbsp;67–75
* A. Koczirz: *Zur Geschichte der Mandorlaute*. Die Gitarre 2&nbsp;(1920/21), s.&nbsp;21–36
* Ernst Pohlmann: *Laute, Theorbe, Chitarrone*. Bremen, 1968 (1982)
* James Tyler: *The mandore in the 16th and 17th centuries*. I *Early Music, * Vol. 9, No. 1, Oxford University Press, 1981, s. 22–31 + 416
Abdel El Moussaoui

**Abdel El Moussaoui** (født 3. oktober 1990) er en norsk fotballspiller av marokkansk opprinnelse som for tiden spiller i Raufoss Fotball. 

El Moussaoui har tidligere spilt for Bjerkealliansen, Lørenskog IF og Skeid. I Skeid signerte han en toårsavtale med A-laget i 2009. Han kom til Skeid fra Bjerkealliansen i 2006. I 2008 spilte han med rekruttlaget etter å ha blitt funnet for dårlig for klubbens junior elite-lag. Han er en av få Skeid spillere som har gått gradene fra junior rekrutt til klubbens A-lag. I 2010 fullførte han idrettslinja ved Ulsrud videregående skole.

Den 9. mars 2009 ble Abdel El Moussaoui tatt ut i G19-landslagstrener Øivind Nilsens tropp til en privatlandskamp mot Italia i Sicilia. Samme dag signerte Abdel en 2-årskontrakt med Skeids A-lag, og ble dermed det siste tilskuddet i Arild Stavrums tropp for sesongen 2009. Abdel er kantspiller, men kan også spille back.

I 2015 imponerte Abdel stort for Lørenskog mot Raufoss. Han imponerte vel så mye at Raufoss signerte kantspilleren sommeren samme sesong.

## Referanser


## Eksterne lenker
* 
* Skeid.no – «El Moussaoui og Skeid skiller lag», 10. januar 2010.
Tailai

**Tailai** (kinesisk: 泰来县; pinyin: *Tàilái Xiàn*) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Qiqihar.

Folketallet var på  i 1999.

## Kulturminner
Ruinbyen Tazicheng (*Tazi chengzhi*, 塔子城址), som går tilbake til Liaodynastiets tid, ble i 2006 oppført på Folkerepublikken Kinas liste over kulturminner.

## Referanser


## Eksterne lenker
* Lokalregjeringens offisielle hjemmesider
Aksi

**Aksi**, tidligere **Äksi**, er en øy i Finskebukta utenfor kysten av Estland. Aksi er 0,59&nbsp;km² stor og ligger 2,5&nbsp;km sørøst av Prangli. Øya har sandgrunn og er bevokst med einer og bjørk. Hele Aksi inngår i et landskapsvernområde.

Aksi ble ikke bosatt før på 1700-tallet. Øya lå under Haljava herregård på fastlandet. Godseieren gav øyboerne etternavnet Aksberg. En vanlig misforståelse har vært at øyboerne var estlandssvensker.

Fordi Prangli heter Vrangö og Wrangelsholm på svensk og tysk, har Aksi også gått under navn som Väike-Prangli (Lille-Prangli), Lilla Vrangö og Klein-Wrangelsholm, men ingen av disse er offisielle stedsnavn.

I 1953, da Estland var okkupert av Sovjetunionen, ble øya lagt til den militære grensesonen og alle innbyggerne tvangsforflyttet.

Fyrlykten på sørspissen av Aksi ble bygget i 1986.

Det finnes to store, steinsatte labyrinter på øya. Den eldste er formentlig laget av en svensk offiser i 1849, men den yngre er laget omkring 1914.

## Referanser
Dorbod

**Dorbod** for mongolene (kinesisk: 杜尔伯特蒙古族自治县; pinyin: *Dù'ěrbótè měnggǔzú ZìzhìXiàn*) er et autonomt fylke i den kinesiske provinsen Heilongjiang i Folkerepublikken Kina. Det tilhører byprefekturet Daqing.

Folketallet var på  innbyggere i 1999.

## Referanser


## Eksterne lenker
* Lokalregjeringens offisielle hjemmesider
Wangkui

**Wangkui** (kinesisk: 望奎县; pinyin: *Wàngkuí Xiàn*) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Suihua.

Folketallet var på  innbyggere i 1999.

## Referanser
Lyngflatvikler

**Lyngflatvikler** (***Acleris fimbriana***) er en sommerfugl som tilhører familien viklere (Tortricidae).

## Utseende
En middelsstor (vingespenn 15-20 millimeter), mer eller mindre brunspraglete vikler, forvingen har ofte gråhvite flekker i den fremre delen. Fargen er ganske variabel. Forvingene er noe utvidete mot spissen og avrundede.

## Levevis
Arten kan leve på mange ulike busker og trær og er noen steder et alvorlig skadedyr på frukttrær. Den kan ha flere generasjoner hver sommer i varmt klima. I Norden lever den på blokkebær og blåbær og har ingen økonomisk betydning, da den også er temmelig sjelden. Larven spinner sammen et blad ved hjelp av silke og lever inne i dette hylsteret.

## Utbredelse
Den er utbredt i Europa, unntatt lengst i sør, og i det nordlige Asia. I Norge er den funnet på det sørlige Østlandet og i indre deler av Hordaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/acleris_fimbriana.html
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365126

## Eksterne lenker
*
Ole Petter Skonnord

**Ole Petter Skonnord** (født 1968) er en norsk tidligere fotballspiller som blant annet har spilt eliteseriekamper for både Hamarkameratene og Skeid. Han har også spilt fire seriekamper for skotske Dundee FC i tillegg til spill for Elverum da de spilte i førstedivisjon på begynnelsen av 1990-tallet.

## Eksterne lenker
* 
* HamKam.no – Skonnords spillerprofil hos Hamarkameratene
Jon Arne Arnseth

**Jon Arne Arnseth** (født 1987) er en norsk skuespiller.

Arnseth har en treårig skuespillerutdannelse fra Nordisk Institutt for Scene og Studio i Oslo. Han har medvirket som skuespiller i teateroppsetninger ved Agder teater (Snødronningen 2016), Teatret Vårt (Jean de France 2014), Haugesund Teater (Reisen til Julestjernen 2013), Østfold Teater, Oslo Nye Teater, Grusomhetens Teater, Radioteatret og sammen med en rekke frigrupper.

Han har også spilt mindre roller i TV-seriene Spesialenheten, Valens Rikskringkasting og Meglerne, samt i spillefilmene *[[Haram (film)|Haram]]* og *[[Høvdinger]]*. Brukes også ofte som stemmeskuespiller innen reklame og dubbing. Arnseth er medlem av Norsk Skuespillerforbund.

## Referanser


## Eksterne lenker
* 
*  John Arne Arnseth på skuespillerkatalogen.no
Lanxi

**Lanxi** kan være:
*Byfylket Lanxi i byprefekturet Jinhua i provinsen Zhejiang i Folkerepublikken Kina;
*Fylket Lanxi i byprefekturet Suihua i provinsen Heilongjiang i Kina.
Alexander Larsen

**Alexander Larsen** (født 6. juni 1986) er en norsk fotballspiller som spiller for Strindheim TF 3. Han var Skeid-spiller i 2009, men var leid ut til Notodden siste halvdel av sesongen. Larsen kan bekle spiss- og vingplass.

Larsen kommer opprinnelig fra Strindheim. Han var høsten 2008 på utlån fra  til Adecco-klubben , og spilte tre kamper der.

Larsen har tidligere vært i søkelyset til Tippeliga-klubbene  og  og prøvespilt for dem begge, uten at det har endt med kontrakt.
Han trappet ned i 2013 og signerte pånytt for Strindheim, men denne gangen med spill i 6.divisjon.

## Referanser


## Eksterne lenker
* 
* Profil på skeid.no
RSI

**RSI** (engelsk: Relative Strength Index) er en indikator innen teknisk aksjeanalyse. 

Den relative styrkeindeksen (RSI) – utviklet av J. Welles Wilder og introdusert i hans bok fra 1978: "New Concepts in Technical Trading Systems" – er en anvendelig og populær momentum oscillator. RSI viser styrken av en aksjes opp- og nedganger og omvandler denne informasjonen til et tall mellom 0 og 100, med høy- og lavnivåmarkører på hhv. 70 og 30. 

Tradisjonelt sett er RSI'er som går over 70 regnet å være i overkjøpt territorium, mens en RSI under 30 er regnet å være i oversolgt terriotorium. Verdier mellom dette regnes som nøytrale, med markør rundt 50, som betyr ingen tegn på noen trend. Hvis RSI'en ligger under 50, indikerer det at aksjen taper mer enn den tjener, og motsatt; ligger RSI'en over 50 betyr det at aksjen tjener mer enn den taper.

Den har bare en parameter: antallet tidsperioder som skal anvendes ved utregningen. Vanligst er 14 tidsperioder.

Beregning: RSI = (100 - (100 / (1 + RS))
Bardh Shala

**Bardh Shala** (født 9. januar 1991) er en norsk fotballspiller. Han er oppvokst i Hallingdal og startet ikke sin aktive fotballkarriere før han flyttet til Hauketo i Oslo. Han gikk som tenåring til Vålerenga og foran 2009-sesongen videre til Skeid. Shala scoret to mål i sin debut for Skeid i 3-0-seieren borte mot Notodden 5. april 2009. Høsten 2011 undertegnet han en treårskontrakt med Strømsgodset gjeldende fra 1. januar 2012. Deler av 2012-sesongen var han utlånt til Notodden. Han spilte 2015-sesongen for 4.divisjonsklubben Rilindja IL, men denne var til dels preget av skader hos spisstalentet. Shala signerte for klubben på Haugerud sommeren 2014 etter å ha vært to og et halvt år hos Strømsgodset. Våren 2016 signerte han for Grorud IL som spiller i 2.divisjon(PostNord-ligaen). 

## Referanser


## Eksterne lenker
*
Barokkgitar

**Barokkgitaren** er en gitar fra barokktiden (ca. 1600-1750) og er en forløper for den moderne klassiske gitaren. Betegnelsen brukes også om moderne instrumenter som bygges etter samme modell.

Instrumentet var mindre enn en moderne gitar, var av en lettere konstruksjon og hadde tarmstrenger. Tverrbåndene på gripebrettet var vanligvis også laget av tarm og ble bundet på halsen. Et typisk instrument hadde fem strengekor hvor fire eller fem besto av et sett dobbeltstrenger slik at antallet enkeltstrenger var ni eller ti.

Om utviklingen fra femskors barokkgitar til moderne seksstrengs gitar: se mandora.

## Stemming

## Repertoar
*Giovanni Paolo Foscarini  (ca. 1600 –  1650)
*Angiol Michele Bartolotti (ca. 1615-1680)
*Giovanni Battista Granata (1620 – 1687)  
*Gaspar Sanz (ca. 1640–1710)
*Robert de Visée (ca. 1658 – 1725)
*Francisco Guerau (1649 – 1722) *Poema harmonico*
*Francesco Corbetta (1615–1681)
*Henri Grenerin  (blomstringstid på midten av 1600-tallet)
*Ludovico Roncalli  (1654 – 1713)
*Santiago de Murcia (ca. 1673 – 1739)

## Barokkgitarmakere
### Historiske gitarmakere
Voboam-familien, Paris, Frankrike.
*Nicholas Alexandre Voboam II
*René Voboam
*Domenico Sellas

### Moderne gitarmakere
*Stephen Barber and Sandi Harris
*Daniel Larson
*John J van Gool
*Hendrik Hasenfuss

## Barokkgitarister
### Historiske utøvere
David Ryckaert III (Antwerpen 1612-1661)

### Moderne utøvere
*Rolf Lislevand
*Eduardo Egüez
*Paul O'Dette
*Hopkinson Smith
*Stephen Stubbs
*

## Eksterne lenker
* Technique "Baroque guitar for the modern performer – a practical compromise", by Don Rowe and Richard d’A Jensen.
*  The Baroque Guitar Printed Music from 1606-1737 by Dr. Gary R. Boye
* Francois Campion – Pieces for Baroque guitar in alternate tunings
* INSTRUCTIONS FOR THE BAROQUE GUITAR by the The Lute Society, UK.
* Musical Instruments in Vermeer's Paintings: The  Guitar, by Adelheid Rech
* The Guitar, Heilbrunn Timeline of Art History, The Metropolitan Museum of Art

## Fotnoter
Mingshui

**Mingshui** (kinesisk: 明水县; pinyin: *Míngshuǐ Xiàn*) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Suihua.

Folketallet var på  innbyggere i 1999.

## Samferdsel
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Kinas riksvei 203 går fra Mingshui til Shenyang i Liaoning.

## Referanser
Dictionnaires Le Robert

**Dictionnaires Le Robert** er et fransk forlag, grunnlagt i 1951 av Paul Robert, som spesialiserer seg på å gi ut ordbøker for det franske språk. Den mest kjente ordboken deres er *[[Le Petit Robert]]*, som er en forkortet ettbindsugave av *Dictionnaire alphabétique et analogique de la langue française*, på ni bind (den såkalte *Le Grand Robert*). I tillegg gir forlaget ut flere tospråklige ordbøker (til-fra fransk), blant dem en engelsk-fransk ordbok *Le Robert & Collins* som gis ut sammen med det amerikanske forlaget HarperCollins. 

I 1967, da den første utgaven av *Le Petit Robert* ble gitt ut, skrev *[[Le Nouvel Observateur]]*: «Enfin un dictionnaire de gauche!» (Endelig en ordbok for venstesiden!)

Noen av Dictionnaires Le Roberts ordbøker:
# *Le Nouveau Petit Robert de la langue française*
# *Le Nouveau Petit Robert de la langue française* (CD-ROM)
# *Le Robert encyclopédique des noms propres* (egennavnsleksikon)
# *Le Robert de poche* (Robert lommeordbok)
# *Le Robert pour tous* (Robert for alle)
# *Le Dictionnaire historique de la langue française* (historisk, fransk ordbok)
# *Le Dictionnaire culturel en langue française* (kulturell, fransk ordbok)
# *Le Grand Robert de la langue française* (Den store *Robert* over det franske språket)

## Referanser


## Eksterne lenker
* Hjemmesiden til Dictionnaires Le Robert
Fundamental aksjeanalyse

**Fundamental analyse** (FA) kalles aksjeanalyse som ut ifra et selskaps rapporterte avkastning, omsetning, kontantstrøm med mer forsøker prognostisere dets framtidige utvikling.

Fundamental analyse speiler ikke aksjemarkedets forventninger på aksjekursene, men utgår fra selskapets økonomiske prestasjon. Fundamental analyse anses derfor å gi en bedre veiledning på lengre plasseringshorisonter.

## Nøkkeltall
En rekke nøkkeltall anvendes i fundamental analyse, for eksempel

*P/E-tall
*P/S-tall

## Se også
Teknisk aksjeanalyse
Nøkkeltall

**Nøkkeltall** anvendes innen økonomi for å sammenligne selskaper eller organisasjoner og deres virksomhet. 

Eksempel på nøkkeltall:
*P/E
*Soliditet
*Re (rentabilitet på egenkapital)
*Rt (rentabilitet på totalkapital)
*Rsyss (rentabilitet på sysselsatt kapital)
*Kapitalomsetningshastighet
*Gjeldsgrad
*Driftsmargin

Nøkkeltall kan også være ikke-økonomiske effektivitetsindikatorer eksempelvis arbeidstid/produkt, fornøyd kunde-indeks eller nyttegrad av maskiner.

## Se også
* Nøkkeltall (ytelse)
Burotpraktvikler

**Burotpraktvikler** (*Phtheochroa inopiana*) er en sommerfugl som tilhører familien viklere (Tortricidae).

## Utseende
En middelsstor (vingespenn 17-22 millimeter), brunlig vikler. Forvingene er forholdsvis smale og brunlige, ganske variable i fargen. Hannen er vanligvis mer kontrastrikt farget enn hunnen.

## Levevis
Larvene lever i spinn på røttene av blant andre loppeurt, markmalurt og hjortetrøst. Næringsplanten i Norge er ikke kjent, men den synes å være knyttet til burot. De finnes helst på litt fuktige steder og i veikanter. De voksne sommerfuglene flyr i juni-august.

## Utbredelse
Den er utbredt i Europa, unntatt lengst i nord, og også i det nordlige Asia og Nord-Amerika. I Norge er arten vanlig på Sørlandet og Østlandet, mot vest til Vest-Agder.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/phtheochroa_inopiana.html
* *Phtheochroa inopiana* på UK moths: https://web.archive.org/web/20071108132010/http://www.ukmoths.org.uk/show.php?bf=921
* Norske sommerfugler, burotpraktvikler http://www.nhm.uio.no/fagene/zoologi/insekter/norlep/tortricidae/inopiana.html
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365025

## Eksterne lenker
*
Harland and Wolff

**Harland and Wolff Heavy Industries** er et skipsverft beliggende i Belfast i  Nord-Irland. Verftet ble etablert av kjøpmennene Edward James Harland og tyskfødte Gustav Wilhelm Wolff i 1861. Verftet kom til å ekspandere kraftig, og var verdens største på begynnelsen av 1900-tallet. 

Omkring 1900 var Harland and Wolff arbeidsplass for titusentalls mennesker. Da Harland, den største aksjeeieren, døde i 1894, ble foretaket tatt over av industrimannen William James Pirrie, som styrte frem til sin død i 1924. Det var i hans periode de tre fartøyene i White Star Lines Olympic-klassen ble bygget, deriblant RMS «Titanic».

Harland and Wolff ble i 1989 solgt av den britiske stat til verftets ledelse og ansatte i samarbeid med Fred. Olsen Energy.

## Eksterne lenker
*
Hvit praktvikler

**Hvit praktvikler** (*Phtheochroa sodaliana*) er en sommerfugl som tilhører familien viklere (Tortricidae).

## Utseende
En middelsstor vikler (vingespenn 13-17 millimeter). Forvingen er avrundet og hvit med et mørkbrunt tverrbånd og mørkbrun spiss. Bakvingen er lysbrun med fine, rødbrune tverrstriper.

## Levevis
Larvene utvikler seg i bærene til geitved. De spinner gjerne sammen flere bær. De voksne sommerfuglene flyr i juni-juli.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/phtheochroa_sodaliana.html
* *Phtheochroa sodaliana* på UK moths: http://ukmoths.org.uk/show.php?bf=923

## Eksterne lenker
*
Fjellengpraktvikler

**Stor fjellpraktvikler** (*Phtheochroa vulneratana*) er en sommerfugl som tilhører familien viklere (Tortricidae).

## Utseende
En ganske stor (vingespenn 21-24 millimeter) og slank vikler, forvingene er varmt rødbrune med et mørkere tverrbånd. Hodet, brystet og roten av forvingene er okerfargede.

## Levevis
Arten finnes i fjellbjørkeskogen og på fjellet, gjerne på myrer og enger. Larvens næringsplante er ikke sikkert kjent, men man antar et det kan være fjelltistel. De voksne sommerfuglene flyr i juni-august.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler – stor fjellpraktvikler http://www.nhm.uio.no/fagene/zoologi/insekter/norlep/tortricidae/vulneratana.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/phtheochroa_vulneratana.html

## Eksterne lenker
*
Liste over flytende hvalkokerier

Et **flytende hvalkokeri** er fabrikkskip som mottar fangst fra hvalbåter for prosessering til hvalolje. På begynnelsen av 1900-tallet lå vanligvis hvalkokeriene ankret opp i en egnet havn, og flensingen foregikk langs skutesiden. Etter hvert som fangstfeltene ble utvidet og teknologien utviklet, ble mesteparten av hvalfangsten pelagisk.

Den største fangsten foregikk i Sørishavet, men det ble også drevet hvalfangst andre steder som langs kysten av Afrika og Sør-Amerika og Australia samt i arktiske strøk. En pelagisk hvalfangstekspedisjon besto vanligvis av et flytende hvalkokeri og opptil 10 hvalbåter.

## Liste over flytende hvalkokerier

## Fotnoter


## Kilder

* 
* 
* 
* Lardex.net
* Sjøhistorie.no
* Norsk Skipsfartshistorisk Selskap
* Uboat.net
* Miramar Ship Index

## Eksterne lenker
*
Helsingfors–Tallinn-tunnelen

**Helsingfors–Tallinn-tunnelen** er en foreslått undersjøisk tunnel som vil gå under Finskebukta og knytte den finske hovedstaden med den estiske. 

Tunnelens lengde vil bli mellom 60 og 80 km avhengig av traséen, og den vil dermed bli den lengste undersjøiske tunnelen i verden. Prosjektet drives forover av ordførerne i Tallinn og Helsingfors, henholdsvis Edgar Savisaar og Jussi Pajunen. Begge byene har lovet € til forberedende undersøkelser, selv om de relevante myndighetene i hvert land ikke har godtatt å bidra med noen form for finansiering. Det planlegges å sende en søknad til EU for å skaffe de resterende nødvendige midlene for en grundigere kartlegging, noe man regner med  vil koste mellom  og  euro. Den 13. januar 2009 skrev aviser om at søknaden til EU gjennom Interreg, et program for å stimulere interregionalt samarbeid, hadde blitt avslått. En ekspert ved Finlands utenriksdepartement foreslo at avslaget kan ha vært på grunn av politisk spenning innen Estland, mellom den nasjonale administrasjonen og byen Tallinn, som kontrolleres av rivaliserende politiske grupper. Uansett sier begge byene at de vurderer å dekke kostnadene til en forundersøkelse selv.

Kostnaden til å bygge selve tunnelen varierer, fra om lag en milliard euro for en godstunnel, til mange milliarder euro dersom passasjerer skal kunne reise gjennom den. Det tenkes at de økonomiske fordelene vil bli betydelige, både ved økt samarbeid og økonomisk integrasjon mellom de to byene (København og Malmö har blitt brukt som eksempel), og i et bredere perspektiv på grunn av bekvemme passasjerreiser mellom det sørlige Finland og de baltiske statene og en fast forbindelse for godstrafikk mellom Finland og Rail Baltica, som er et jernbaneprosjekt som vil forbinde Baltikum med Polen, Tyskland og resten av Europa.

## Referanser


## Eksterne lenker
* Preliminary Plan for the Helsinki-Tallinn Tunnel from 1997, Helsingin Sanomat, 19. august 2008.
**Studier:**
* Usko Anttikoski. "Fixed transport connections across the Baltic from Finland to Sweden and Estonia. Preliminary feasibility assessment."  2007.
* "Emerald, Vision 2050" 2007.
* Ilkka Vähäaho, Pekka Raudasmaa. "Feasibility Study, Helsinki–Tallinn, Railway Tunnel" Geoteknisk avdeling i Eiendomsdepartementet i Helsinki. 2008.
* Jaakko Blomberg, Gunnar Okk. "Opportunities for Cooperation between Estonia and Finland 2008" Statsministerens kontor, Finland. 2008.
Magellan (romsonde)

**Magellan** var en romsonde som ble skutt opp av NASA med romferden STS-30 den 4. mai 1989. Den 10. august 1990 gikk romsonden inn i bane rundt Venus og begynte å kartlegge planeten med bilderadaren sin. Magellan foretok en planlagt krasjlanding den 11. oktober 1994.

## Eksterne lenker
* 
* Magellan hjemmeside
SSK

**SSK** kan referere til:

;Offentlige tjenester i Norge
* Sørlandet sykehus Kristiansand
;Sport i Norge
* Saltrød Sportsklubb, idrettsklubb fra Arendal, Aust-Agder.
* Sande Sportsklubb, idrettsklubb fra Sande i Vestfold.
* Sandefjord Skøiteklub, skøyteklubb fra Sandefjord, Vestfold
* Sandnes Skøyteklubb, tidligere skøyteklubb fra Sandnes, Rogaland, fusjonert med Stavanger Skøyteklubb til Stavanger Sandnes Skøyteklubb.
* Savalen Sportsklubb, idrettsklubb fra Tynset, Hedmark
* Siddis Sportsklubb, også kjent som FC Show, fra Stavanger, Rogaland.
* Skjeberg Sportsklubb, idrettsklubb i Østfold.
* Skjervøy Skøyteklubb, skøyteklubb fra Skjervøy, Troms.
* Skjetten Sportsklubb, idrettsklubb fra Nedre Romerike, Akershus.
* Snarøya Sportsklubb, idrettsklubb fra Bærum, Akershus.
* Solberg Sportsklubb, idrettsklubb fra Drammen, Buskerud.
* Sotra Sportsklubb, idrettsklubb fra Sotra, Hordaland.
* Sportsklubben Snøgg, idrettsklubb fra Notodden, Telemark.
* Sportsklubben Speed, idrettsklubb fra Oslo.
* Sportsklubben Spero, en tidligere idrettsklubb fra Oslo.
* Sportsklubben Spring (Kragerø), idrettsklubb fra Kragerø, Telemark.
* Sportsklubben Spring (Kristiania), en tidligere idrettsklubb fra Oslo.
* Sportsklubben STAG, idrettsklubb fra Larvik, Vestfold.
* Stange Sportsklubb, idrettsklubb fra Stange, Hedmark.
* Stavanger Skøyteklubb, skøyteklubb i Stavanger, Rogaland, fusjonerte høsten 2013 med Sandnes Skøyteklubb til Stavanger Sandnes Skøyteklubb.
* Steigen Sportsklubb, idrettsklubb fra Steigen, Nordland.
* Sunnanå SK, sportsklubb i Skellefteå, Sverige.
;Danmark
* Søværnets Skole
;Sverige
* Socialdemokratiska studentförbundet, svensk studentforbund.
* Södertälje SK, ishockeyklubb i Sverige.
Parker Lundgren

**Parker Lundgren** (født i 1986) er en amerikansk gitarist i progressiv metal-bandet Queensrÿche.

Han spilte tidligere i bandet Sledgeback fra Seattle, og turnerte med Geoff Tate på hans soloturné. Han erstattet Mike Stone på Queensrÿches 2009-turné, etter at Stone tidlig i 2009 sluttet i bandet for å konsentrere seg om sitt sideprosjekt «Speed-X».

## Ekteskap
Den 18. juli 2009 giftet Lundgren seg med Geoff Tates datter Miranda. 

## Referanser


## Eksterne lenker
* 
* 
* Parker Lundgren hos MySpace
Filmåret 1951

**Filmåret 1951** er en oversikt over lanserte filmer, fødte og avdøde filmpersonligheter i 1951.

## Årets filmer
### A - G
* *[[Afrikadronningen]]*
* *[[Alice i Eventyrland (1951)|Alice i eventyrland]]* 
* *[[Alt dette - og Island også]]*
* *[[Barnköping]]*
* *[[Biffen og Bananen (1951)|Biffen og Bananen]]*
* *[[Cimarron Kid]]* 
* *[[Csardasfurstinnan]]*
* *[[Dagens sensasjon (1951)|Dagens sensasjon]]*
* *[[Dei svarte hestane]]*
* *[[Den store Caruso]]*
* *[[Den uforglemmelige reisen]]*
* *[[Dobbelt dynamitt (1951)|Dobbelt dynamitt]]*
* *[[Duck and Cover]]*
* *[[En amerikaner i Paris (film)|En amerikaner i Paris]]*
* *[[En plass i solen]]*
* *[[En sporvogn til Begjær (1951)|En sporvogn til Begjær]]*
* *[[Farlig reisefølge]]*
* *[[Fars lille utbytte]]*
* *[[Fjorten timer]]*
* *[[Flagget til topps (1951)|Flagget til topps]]*
* *[[Frøken Julie (film fra 1951)|Frøken Julie]]*
* *[[Grev Svensson]]*

### H - N
* *[[Hans ville kone]]*
* *[[His Kind of Woman]]*
* *[[Hoffmanns eventyr (1951)| Hoffmanns eventyr]]*
* *[[Home Town Story]]*
* *[[Hun danset en sommer]]*
* *[[It's a Big Country]]*
* *[[I vår Herres hage (1951)|I vår Herres hage]]*
* *[[Jeg stjal en million]]*  
* *[[Jeg var kommunist (1951)|Jeg var kommunist]]*
* *[[Jernmannen (1951)|Jernmannen]]* 
* *[[Kjærlighet på loftet]]*
* *[[Kranes konditori]]*
* *[[Let's Make It Legal]]*
* *[[Love Nest]]*
* *[[Love is Better than Ever]]*
* *[[Lullaby of Broadway]]*
* *[[Mannen i den hvite dressen]]*
* *[[Monte Cristos sverd]]*
* *[[Miraklet i Milano]]*
* *[[Møte med Venus]]*
* *[[91 - Stomperuds lykkelige dag]]*
* *[[Når bryllupsklokker ringer]]* 
* *[[Når skjønne Helene elsker]]* 

### O - U
* *[[Okinawa (film)| Okinawa]]*
* *[[Piratene fra Maracaibo]]*
* *[[Poker (film)|Poker]]*
* *[[Presidenten kommer]]*
* *[[Skadeskutt]]*
* *[[Skandale i romerbadet]]*
* *[[Skjønnhetsdronningen]]*
* *[[Showboat (1951)|Showboat]]*
* *[[Sommerlek]]*
* *[[Storfolk og småfolk]]*
* *[[Tingen fra en annen verden (1951)|Tingen fra en annen verden]]*
* *[[Toll-Bom]]*
* *[[Tre om en jente]]*
* *[[Ultimatum til jorden]]*

### V - Å
* *[[Vad ska folk säja?]]*
* *[[Valentino - Den store elsker]]*
* *[[Vestens politi]]*
* *[[Vest for Missouri]]*
* *[[Vi gifter oss]]*
* *[[Week-end med far]]*
* *[[Ørnedalen]]*

## Fødsler

## Dødsfall

## Bildegalleri

Fannybricebain.jpg|Fanny Brice(1891–1951)
Novello_LCCN2014715473.jpg|Ivor Novello(1893–1951)


## Referanser


## Eksterne lenker
*